Instagram vs. Pinterest - Képek, videók, élmények
Társaséletünk legújabb terei a különböző közösségi média oldalak. Magunkról, családtagjainkról, szeretteinkről és élményeinkről készült fényképek több információt közölnek a szavaknál. Nem véletlen, hogy több közösségi hálózat is verseng a felhasználók kegyeiért. A két legnagyobb platformot hasonlítottuk össze.
Két kiválasztott platformunk mindegyike 2010-ben kezdte el működését, csak míg az egyik az okostelefonok világában aratott, addig a másik az asztali gépeken és noteszgépeken ért el sikereket. Az Instagram a maga csodás effektjeivel, szűrőivel és képszerkesztési lehetőségeivel az mobil használók körében népszerű. A Pinterest "a végtelen számú" tematikus tablók világa, ahol az emberek között az összekötő kapocs maga a fénykép.
Instagram adatvédelmi beállítási tipp
Fiókunkat az Instagram alkalmazás Options menüjében szabhatjuk személyre. A profiloldalunkról elérhető információkat és oldalunk követhetőségét nagyon egyszerűen szabályozhatjuk. Az Account részben a Private account csúszka átállításával tehetjük priváttá oldalunkat.
Pinterest adatvédelmi beállítási tipp
A Pinterest szerencsére magyar nyelven is elérhető, ezért a beállítások esetében nincs szükségünk angol tudásra. Felhasználói oldalunkat https://hu.pinterest.com/settings/ linken érhetjük el. Adatvédelmi szempontból kritikus pont képeink és az oldalunk külső kereshetősége. Ha nem szeretnénk, hogy internetes keresőkből (pl. Google, Bing, Yahoo) elérhető legyen a profilunk, állítsuk át a Titkos profil kapcsolót.
A hashtag szó a # hash (magyarul “kettőskereszt”) jellel taggelt (jelölt) szavakat jelenti. A # jel használata a Twitteren, Tumblren és az Instagramon terjedt el, de mára szinte mindegyik platform használja, mivel a közösségi médiában ez a megoldás posztjaink címkézésére szolgál és egyben elősegíti a tartalmak kereshetőségét.
Kezeket a billentyűzetre! - A klaviatúra fejlődése